อาหารอร่อยและเครื่องดื่มเอร็ดกับบรรยากาศแบบย้อนยุคบนโซฟา
ทางร้านได้ตกแต่งในสไตล์วินเทจ/ย้อนยุคพร้อมกับมุมนั่งเล่นให้เลือกมากมาย มีทั้งเก้าอี้นั่ง มาเป็นคู่ โซฟาแบบครอบครัว หรือแบบเลาจน์แบบเฮฮาเพื่อนฝูง ทางร้านยังจัดมุมสถานที่ให้ถ่ายรูป/เซลฟี่มากมาย บรรยากาศร้านและการเล่นดนตรีสดผสมเครื่องดื่มอาหารช่างผสมเข้ากันได้ดี 
ร้านอาหารตั้งอยู่บนถนนราชพฤกษ์ฝั่งขาเข้า มาจากถนนบรมราชชนนีข้ามคลองชิดซ้ายถึงเลย มีที่จอดรถด้านหน้าและด้านข้างร้านบริการให้ ที่นั่งมีทั้งด้านในร้านห้องแอร์และด้านนอกบนชานระเบียง 
อาหารมีให้เลือกมากมายหลากหลายในเมนู ที่ชอบและอยากแนะนำก็คือ
แหนมเอ็นข้อไก่ทอด เข้ากันได้ดีกับเครื่องดื่มฟองสีขาว 
หรือจะเป็นแซลมอนแซ่บ (แซลมอนสดหั่นก้อน เต็มคำ ราดน้ำยำแซ่บๆพริกเขียวๆรสจัดจ้าน) 
หนุมานคลุกฝุ่น (คอหมูย่างข้าวคั่วย่างจิ้มแจ่วแบบเสือร้องไห้ เนื้อนุ่มๆ หอมๆ กรุบๆข้าวคั่ว) 
ต้มข่าปลาสลิด (ซดคล่องคอ รสชาติกลมลกล่อมดี) 
ไข่ตุ๋นในกระบอกไม่ไผ่ (จิ้มซีอิ้วกินกับข้าวร้อนๆ นึกว่านั่งกินอยู่ที่บ้าน) 
หรือปลากระพงโบราณ (ปลากะพงขาวสดๆหั่นชิ้นพอคำ ทอดจนกรอบแล้วราดด้วยเครื่องน้ำยำรสเด็ด โรยหน้าด้วยเครื่องสมุนไพร ทั้งตะไคร้ หอมแดง พริกขี้หนู มะนาวหั่น ถั่วทอด เม็ดมะม่วงหิมพานต์) 
ถ้าชอบเบียร์สดทางร้านก็มีให้เลือกหลากหลายยี่ห้อ ทั้งของไทยของนอก.   แนะนำครับ :)  
